
Inter  mala  quae  Feminas  parturientes  inva- 
dunt, nullum  tristius,  nullum  plures  interimit, 
quam  Febris  Puerperalis,  de  quo,  jubente  hac 

Alma  Academia,  nunc  mihi  in  animo  est  trac- 
tare. 

Nullam  corporis  constitutionem  aut  tempera- 

entum  prae  caetens  occupat,  quibus  corpus 
est  validum,  et  quibus  imbecillum,  quibus 
idem  robustum  et  quibus  delicatius,  juvenes  et 
provectiores,  nuptae  innuptaeque,  qum  facile, 
quaeque  aegre  partum  ediderunt  pariter  in  hunc 
morbum  incidant. 

Morbus  plerumque  esse  repentur,  qualis  a 
Doctoribus  Leake  et  Denman  describitur : 
omnia  enim  indicia  his  auctoribus  exposita  in 
oculos  aliorum  inciderunt,  non  in  eodem  qui- 
dem ordine,  quo  illi  posuerunt,  nec  omnia  in 
eadem  aegra  in  conspectum  venerunt ; sed, 
morbo  aliis  atque  aliis  locis  grassante,  adeo 
conspicua  edita  sunt  ut  nemini  dubium  esse 
possit  mali  naturam  eandem  esse.  Quum  vero 
indicia  supra  dictis  medicis  notata  plerumque 
viderim  in  pluribus  morbi  exemplis,  quae 
mihi  inspicere  contigit  valetudinarium  obste- 
tricium Eblanae  frequentanti,  Anni  mdcccxx, 
vere  et  aestate  ; de  iis  tantummodo  loquar. 

“ When,”  says  Leake,  “ the  quickness  of 
“ the  pulse  brought  on  by  the  efforts  of  la- 
“ bour,  does  not  soon  go  off  after  delivery,  it 
“ denotes  something  wrong  in  the  liabit,  which 
“ may  kindle  up  a fever,  and  which  is  always 
“ found  to  be  the  more  dangerous,  the  sooner 
“ it  invades  the  patient  after  delivery.” 

Plerumque  Puerperalis  Febris  accedit  ad 
vesperam  secundi  aut  tertii  post  partum  diei, 
cum  rigore  vehementi,  interdum  tamen  adeo 
levi,  ut  vix  aegrotanti  percipiatur,  nec  evenisse 
sentiat,  nisi  de  eodem  interrogetur,  aliquando 


DE  FEBRE  PUERPERLI. 


3 


statini  post  partum  editum  febris  feminam  in- 
vadit, raro  post  diem  quintam  sextamve,  ra- 
rissimis in  exemplis  ad  decimam.  Multis  in 
feminis  accessio  subita  est,  nulla  antecedenti 
affectione,  quam  sequitur  dolor  ex  repentino 
acerrimus  ad  partem  abdominis  aliquam  sese 
tenens,  saepissime  ad  pubem,  parte  affecta  te- 
nerrima et  dolore  ex  pressura  levissima  aucto  : 
paulatim  per  totum  abdomen  dolor  tendit : pul- 
sus frequentes  fiunt  raro  pauciores  120  boree 
minuto  numerantur,  et  ad  160  crescunt : saepe 
eo  usque  ut  morbo  praesertim  provectiore  non 
sint  recensendi ; vi  et  plenitudine  variant,  ple- 
rumque tamen  debiles  sunt.  Cutis  calor  raro 
temperiem  corporis  solitam  exsuperat,  saepe 
tamen  eadem  minor  est,  inter  initia  etiam 
morbi  vultus  admodum  mutatur,  pallidus  fit, 
lineamenta  subsidunt,  oculi  parum  vividi  hebes- 
cunt, et  circa  eosdem  annulus  subniger  videtur ; 
ad  os  quoque  Uviditas  est,  et  totius  vultus  as- 
pectus morbo  proprius  qui  dolorem  anxieta- 
temque depingit : hic  vultus  status,  aliis  indi- 
cas nondum  editis,  morbum  accedentem  stepe 
praenunciat.  Partes  musculosae  molles  fiacci- 
mque  evadunt,  alvus  pertinaciter  supprimitur, 
gravi  simul  lumborum  dolore  urgente,  levissi- 

ma  in  lecto  motione  augendo.  Perquam  im- 
minuuntur vires  ; vomitu  haud  facile  submo- 
vendo, sitique  magna  aegrotans  exercetur. 
Lingua  aliis  humida  et  nitida  est,  aliis  sordida 
marginibus  rubris,  et  aliquando  muco  caeruleo 
aut  plumbi  colore,  qui  lactis  florem  refert,  alte 
tegitur  : Raro  diarrhoea  adest  nisi  prope  mor- 
bi finem,  et  siquando  primis  diebus  accesserit, 
per  totum  mali  cursum,  mussitatione  simul 
comitante,  ad  mortem  usque  manebit. 

Quod  agatur  aut  fiat  coram  quaedam  aegrae 
parum  ad  id  animum  attendunt,  interrogatae 
tamen  de  re  aliqua  satis  bene  respondent,  et  id 
sollicite  agunt  ut  non  tantum,  quantum  revera, 
morbo  affici  judicentur;  dolorem  queruntur 
acrem  a ventriculo  interdum  ad  umbilicum, 
interdum  ad  costam  brevissimam,  et  ad  scapu- 
lam  tendentem,  respiratione  auctum.  Ali- 
quando infantes  lactare  nolunt,  et  saepe  eosdem 
lecto  humi  projicere  conantur.  Aliis  mortis 
timor  nullus,  aliis  maximus  minimeque  levan- 
dus est,  atque  is  quidem  inter  ipsa  morbi  ini- 
tia, imo  ante  partum  editum,  et  profecto  male 
reperitur  eventum  timori  respondere.  Urina, 
parca,  et  ruberrima  sedimentum  grave  diniit- 

tum  crescit,  quanta,  prius  femina  parturivit, 
existebat : hoc  indicium  quod  caetera  omnia 
antecedere  vidi  a Doctore  Labatt  quam  optime 
morbum  indicare  habetur.  Raro  lac  secernitur, 
et  si  forte  secretum  est,  ineunte  morbo,  sup- 
primitur ; mammae  flaccidae  fiunt  et  extenuan- 
tur. Lochia  aut  humor  furvo  viridive  colore, 
qui  valde  foetet,  effunditur.  Artuum  juncturae 
saepe  inflammatione  erysipelatosa  afficiuntur, 
quod  indicium  haud  raro  morbum  antecedit : 
alias  partes  extremae  maculis  lividis  hic  illic  te- 
guntur, ad  finem  floccos  miserae  colligunt,  ab- 
dominis tumor  ex  subito  imminuitur,  vitri  si- 
militudinem oculi  induunt,  invitis  alvus  dejici- 
tur ; delirium  mussitans  urget.  Sudor  gelidus 
effunditur  per  corporis  truncum  partesque  ex- 
tremas, spiritus  citus  est,  mors  advenit. 


DE  SECTIONE  CADAVERIS. 

Viscera,  qum  thorace  continentur,  ssepe  in- 
flammationis actionem  subiisse  reperiuntur. 
Peritoneum  pene  omni  in  exemplo  et  tenuium 
intestinorum  tunica,  quae  e peritoneo  efficitur, 
gravis  inflammationis  notas  pnebent.  Omen- 

tum  extenuatum  esse  plerumque  invenitur  : in 
abdominis  cavo  crebrius  adest  humor T qui  se- 
rum cum  pure  mixtum  refert ; minime  is  ta- 
men scatet  pro  eo  ut  partes  vitio  afficiantur : in 
aliis  atque  aliis  quoque  abdominis  partibus  ad- 
haesiones, taeniarum  modo,  videntur.  Tubi 


FallopianLminc  .materia' purulenta  complentur, 
nunc  ex  toto  delentur.  Uterus  sanus  est,  nec 


morbi  urgentis  pars  fuisse  videtur:  at  patet-., 
ovaria  haud  raro  graviter  inflammata  esseT  et 
in  suppurationem  abiisse.  Ventriculus  aere  dis- 


tenditur, aut  humorem  nigro  colore  continet  ei 
similem,  quem,  dum  vita  manebat,  aegra  vomi- 
tabat ; hujus  organi  quoque  vasa  mole  augen- 
tur sanguine  plena.  Intestina  tenuia  flatu 
compleatur. : fellis  vesica  proprio  humore  plena 
est. 


DE  MORBI  NATURA  ET  CAUSIS. 

Ab  aliis  hoc  malum  naturae  ex  toto  inflam- 
matoriae esse,  ab  aliis  habere  inflammationem 
et  progressu  formam  febris  debilem  sive  Ty- 
phoideam  induere  putatur : alii  denique  cen- 
sent sub  utraque  forma  incidere,  ut  in  generi- 

bus  Sporadico  et  Epidemico,  quorum  prius  fere 
semper  privatis  domibus,  posterius  plerumque 
in  Nosocomiis  conspicitur. 

Causae  mali  praedisponentes  sunt,  quae  valde 
animum  afficiant,  quaeque  vires  imminuant,  cor- 
pus imbecillius  reddant;  qualia  sunt  luctus, 
anxietudo,  aer  corruptus,  dieta  prava,  alvus 
astricta,  quaedam  aeris  conditio,  lassitudo,  at- 
que effectus  quos  parturitio  in  corpore  edit. 
“ As  we  find,”  inquit  Dr  Leake,  “ tbat  until 
“ that  change  takes  place,  women  are  not  sub- 
“ ject  to  it.  For  I liave  observed,  (ait  ille), 
tliat  those  who  were  with  clnld  assisted  the 
nuises  in  attendmg  the  sick,  were  perfectly 
“ free  from  it,  even  when  it  was  most  rife,  but 
“ bein8'  delivered,  several  of  them  sickened 
“ soon  after,  and  were  affected  with  the  same 
“ symptoms  as  the  rest.” 

De  causis  morbi  excitantibus,  multum  apud 
auctores  ambigitur,  qui  de  hac  re  disseruerunt, 
neque  hactenus  inter  medicos  constat,  qum 
eundem  moveant:  hac  super  re  Leake  ita 
scripsit,  “ When  the  pressure  of  the  gravid 
“ WOmb  is  suddenly  taken  off  from  the  aorta 
„ descendsns  by  delivery,  the  resistance  to  the 
un pulse  of  the  blood  passing  through  the 

vessels  derived  from  it,  and  distributed  to 
“ the  contiguous  viscera,  will  be  considerably 
“ lessened ; it  will  therefore  msh  into  those 
“ vessels  with  a force  superior  to  their  resist- 
“ ance,  and  by  putting*  them  violently  on  the 
“ stretch,  occasion  pain,  inflammation,  and  fe- 
“ ver,  particularly  in  the  omentum  and  intes- 
“ tines,  where  they  are  niunerous  and  most 
“ yielding;  and  that  this  is  the  more  probable, 
“ because  the  arteries,  before  they  enter  the 
“ viscera,  are  divested  of  their  strong  exter- 
“ nal  coat.” 

Contagio  quoque  et  infectio,  mutationes  caeli 
subitae,  lac  suppressum  et  lochia  absorpta,  aut 
impedita,  causae  excitantes  habentur. 

De  contagione  et  infectione  memoratu  dig- 
num est,  olim  pro  causis  morbi  excitantibus, 
a medico  praeclaro  artem  obstetricium  Eblanae 
exercente  duci,  qui  nunc  eam  opinionem  exuit, 
et  rationes  sequentes  profert,  quare  aliter  atque 
antea  sentiat.  Quod  nempe  videt  plures  mu- 
lieres, tam  quae  in  valetudinarii  regionibus  ubi 
hoc  morbo  implicitae  erant,  quam  quae  in  aliis 
regionibus  cubabant,  in  febrem  alias  post  alias 
incidere,  spatio  temporis  adeo  brevi  interposi- 
to, ut,  hujus  medici  opinione,  fieri  non  posset, 

ut  aut  per  contagionem  aut  per  infectionem 
malum  ab  alia  ad  aliam,  intra  id  temporis  spa- 
tium, communicari  quiret.  Hunc  morbum 
igitur  potius  attribuit  conditioni  aeris  et  natu- 
rae mali  epidemici  prius  grassantis,  causis  prae- 
disponentibus  adjectis.  Opinionem  sibi  con- 
firmari arbitratur  ex  eo  quod,  plurimos  domi 
invasit  in  quibus  minime  contagione  aut  infec- 
tione concitari  posset.  Ei  placet  conditionem 
aeris,  opera  ad  Nosocomia  ventilanda  parum 
data,  oriri  posse,  quae  morbum  allatura  sit. 
Negat  tamen  magnum  parturientium  numerum 
in  Valetudinario  cubantium  posse,  si  omnia 
expurgandi  cura  adhibetur,  quidquam  conferre 
ad  morbum  ciendum, 

De  hac  re  igitur  opiniones  medicorum  pa- 
rum inter  se  constant : Hulme  censet  hanc  fe- 
brem non  magis  contagione,  quam  Ileum,  Pleu- 
ritidem  aut  Nephritidem  propagari : Gordoni 
opinio  est  eandem  quam  maxime  contagiosam 
esse  : Hey  minor  arbitratur,  si  quidquam  con- 
tagiosae naturae  habeat,  id  non  ita  magnum 
esse. 

Febiem  non  esse  contagiosam  sequentia  sua- 
dent,  si  contagione  excitari  potuerit  necesse 
at  ut,  in  \ aletudinario  Eblancnsi  circiter  ini- 

tium  prioris  anni,  ubi  creberrima  urgebat,  ab 
aliis  ad  alias  parturientes  per  tot  curantes  et 
discentes,  qui  saepissime  erant  inter  febre  la- 
borantes, idem  saepenumero  transferretur ; nul- 
lo tamen  exemplo  morbus  afferri  hoc  modo  vi- 
debatur. Porro  morbum  non  esse  contagio- 
sum ex  eo  patet,  quod  ejusdam  Valetudinarii 
Medici  quamquam  artem  suam  admodum,  more 
privato,  exercebant,  tamen  ne  unum  quidem 
exemplum  incidit,  quo  parturientium,  sub  eo- 
rum cura,  quaequam  contagione  (si  qua  hujus- 
modi est)  infecta,  aut  morbo  tentata  est ; et 
id  quoque  ipso  tempore,  quo  morbus  feminas 
melioris  famae  et  etiam  alti  ordinis,  ut  bene  no- 
tum est ; tollebat,  quarum  medici  minime  inter 
aegrotantes  Valetudinarii,  de  quo  agitur,  versa- 
bantur. Eo  tempore  autem  morbus  creberri- 
mus erat  non  solum  Eblanae,  sed  etiam  ruri  a- 
deo  procul  illa  urbe,  ut  fieri  non  posset,  ut 
inde  contagione  communicaretur.  Ad  haec  si 
malum  contagiosum  esset,  necesse  est  ut  aliae 
post  alias  eodem  implicerentur,  quum  apud  hoc 
Valetudinarium  altera  in  locum  alterius  celerius 
suffecta  sit ; porro  in  regionibus  ejusdem  Vale- 
tudinarii minime  incidere  videbatur  ea  lege, 
qua  malum  contagiosum  solet : tali  modo  enim 

in  conspectum  morbus  veniebat ; pauci  tantum 
afficiebantur  in  quibusdam  regionibus  plerum- 
que procul  inter  se  remotis,  dum  omnes,  in  iis 
proxime  earum  cuivis  sitis,  febre  vacuae  erant ; 
deinde,  in  regionibus  ubi  jam  apparuit,  morbo 
decedente,  saepe  non  nisi  post  plures  menses 
interdum  non  omnino,  redituro,  una  atque  al- 
tera eodem  interdum  die,  imo  eadem  hora  in 
aliis  regionibus  prius  immunibus  febricitare 
coeperunt  morbo.  Postremo  plus  semel  incidit, 
e tribus  parturientibus  in  lectis  juxta  positis,  fe- 
minam utroque  latere  cubantem  morbo  impli- 
cari, dum  illa  quae  media  cubabat,  eodem  im- 
munis manebat. 

Aeris  temperiem  et  caeli  mutationes  quid- 
quam conferre  ad  hunc  morbum  ciendum  mini- 
me in  aperto  est : grassari  conspicitur,  tum  ca- 
loris tum  frigoris  temperie, tempestate  siccatum 
tumida,  locis  tum  editis,  tum  inferis,  tum  in 
vicis,  tum  in  urbibus  ; quibus  omnibus  aer  mul- 
tum diversus  est.  Nec  magis  probabile  est  lac 
suppressum  vel  absorptum  morbi  causam  esse, 
quippe  quod  raro  prius  secerni  incipit,  quam 
tebris  accedit.  Gordon  affirmat,  “ that,  except 

„ 111  , W°  cases’  l'e  l!a<-l  not  seen  the  secretiori 

° milk  to  have  taken  place  before  the  ac- 

“ cession  of  the  fever.”  Neque  denique  licet 
judicare  lochia  absorpta  eundem  excitare  : illa 
enim  (aut  humor  illis  similis)  pene  semper  per 
totum  febris  cursum  effunditur. 

Mortuarum  sectio  docet  hunc  morbum  in- 
flammationem peritonei  esse,  et  hanc,  si  non 
semper,  saepenumero  saltem,  ad  ovaria,  Tubos 
Fallopianos,et  interdum  ad  ventriculum  serpere. 
Ad  opinionem  Doctoris  Hamilton  accedo,  qui 
in  praelectionibus  suis  dicit  inflammationem 
esse  Erysipelatosi  generis  ; omnia  enim  indicia, 
quae  morbum  comitantur,  imbecillitatem  signi- 
ficant, qualia  in  Erysipelate  conspiciuntur,  vo- 
mitus et  dejectiones  biliosae,  ventriculi  irritabi- 
litas, faeces  faetidae,  pulsus  parvi,  celeres  et  de- 
biles, atque  imminutas  vires.  Mihi  haec  opinio 
parum  dubitabilis  videtur,  ex  eo  quod  exinani-  i 
tiones  protinus  auxilium  afferunt.  Qualis  au- 
tem sit  materia  peculiaris,  quae  hanc  inflam- 
mationem moveat,  non  possum  pro  certo  affir- 
mare. Mihi  tamen  verisimile  videtur,  eandem 
posse,  multis  in  exemplis,  originem  trahere  ab  i 
acri  materia  per  vasa  absorbentia  ex  intestinis 
hausta  et  quadam  actione  morbida  ad  perito- 
neum allata  quod  jam  delicatum  factum,  et  ir- 
ritatum est,  atque  ex  conamine  parturiendi  te- 

neram  ejus  fabricam  male  afficiente,  aut  ex 
imbecillitate  quibusdam  corporis  constitutioni- 
bus propria,  proclivitatem  induit  ad  nimiam 
morbidam  ve  actionem  suscipiendam.  Negare 
tamen  nequeo  posse  oriri  genere  nervoso,  per 
aera  corruptum,  affecto,  quippe  qui  multum 
conferre  reperitur,  ut  plurimi  excitentur  mor- 
bi haud  dissimiles  ei,  de  quo  agitur,  quatenus 
ad  debilitatem  et  mortem  afferendam  proclives 
sunt. 


DE  DIAGNOSI. 

Hunc  Morbum  probe  dignoscere  magni  mo- 
menti est;  quo  maturius  enim  morbi  natura 
in  notitiam  venit,  eo  melior  est  spes  aegram  ad 
sanitatem  perducendi.  Indicia  profecto,  quae 
huic  cum  aliis  malis  communia  sunt,  pauca  ex- 
istunt,  nec  ea  sunt,  si  idonea  cura  adhibetur, 
ut  diagnosis  in  medio  relinquatur.  Confundi 
tamen  potest  primo  cum  febre  lactea,  deinde 
cum  doloi  ibus  partum  excipientibus ; tum  cum 
colica ; poiro  cum  hysteritide ; et  postremo 
cum  febie  haud  levi  quam  alvus  astricta  et 
uiale  se  habens  movet,  non  dissimili  quidem  huic 

malo,  sed  plerumque  celeriter  purgantibus  me- 
dicamentis submovenda. 

Tabula  quae  sequitur  in  conspectum  indicia 
dat,  quibus  hic  morbus  ab  aliis  jam  dictis  dig- 
noscatur. 


In  Febre  Puerperali. 

i 

Abdominis  ad  quandam 
partem  aut  regionem  dolor 
urget  acutus. 

Rigor  gravis  incidit. 

Saepenumero  abdomen  ten- 
sum tumet,  atque  e levissima 
pressura  male  se  habet. 

Pulsus  admodum  celeres 
sunt  fere  semper  a cxx  ad 
clx,  exigui  duri  aliquando 
debiles. 

Lac,  si  secernitur,  suppri- 
mitur, et  mammae  flaccidae 
fiunt. 

Vultus  collapsus  atque  an- 
xius pallet. 

Morbus  morte  finitur  ple- 
rumque intra  horas  72. 


In  Febre  Lactea. 

' 

Abdomen  molle  est  nec 
praeter  naturam  afficitur. 

Rigor  quoque  incidit  ali-  • 
quanto  tamen  levior. 

Abdominis  moles  nihil  so- 
lito  major  est,  neque  e pres- 
sura molestia  ulla  affertur. 

Pulsus  celeres  pleni  duri- 
que  sunt,  et  raro  ultra  xc  nu- 
merantur. 

Lac  secernitur  et  copia  us- 
que augetur,  mammae  tene- 
rae duraeque  tument. 

Vultus  tumidus  rubescit. 

Post  horas  xxiv  aut  xxxvi, 
morbus  plerumque  decedit. 

In  Febre  Puerperali. 

Abdominis  dolor  perpetuus 
est,  et  pressura  quam  levissi- 
ma augetur  plerumque  simul 
cum  tumore  et  tensione. 

Vultus  collapsus  pallet. 

Per  totum  febris  cursum 
pulsus  celerrimi  atque  exi- 
gui sunt. 

Cutis  raro  ultra,  plerum- 
que infra  temperiem  solitam 
manet. 

Lochia  foetent. 


In  Doloribus  Parium  Excipi- 
entibus. 

Dolores  remittunt  et  pres- 
sura sublevantur,  tumore  et 
tensione  nullis;  dolores  porro 
post  horas  xx  plerumque  de- 
cedunt. 

Vultus  ex  toto  naturalis  est. 

Inter  dolores  pulsus  celeres 
sunt,  doloribus  tamen  sub- 
motis cito  quiescunt. 

Cutis  calor  ex  natura  est. 


Lochia  solitae  naturae  sunt 
grumulis  sive  coagulis  in  iis- 
dem apparentibus. 


In  Febre  Puerperali. 

Abdominis  dolor  totiu3  dif- 
funditur, et  uterus  non  fa- 
®ile  manu  sentitur. 


In  Hysteritide. 

Manu  uterus  facile  senti- 
tur, rotundus  est,  ad  pubem 
tenerrimus,  levi  pressura  affi- 
citur, dolore  inde  aucto. 

Lochia  aut  alius  fluxus  si- 
milis plerumque  prodit. 

Os  Tincae  neque  calet  ne- 
que dolet. 


Nihil  effunditur. 


Os  Tincae  perquam  calet, 
dolet,  et  siccum  est. 


Capitis  dolor  non  semper  Admodum  caput  dolet,  de- 
urget,  et  delirium  interdum  lirio  accedente, 
tantum  adest. 


In  Febre  Puerperali, 

Abdominis  dolor  perpetuus 
est. 

Pulsus  micant,  ut  supra 

I 

exposui. 

Vultus  pene  semper  pallet. 


== 
In  Colica. 


Dolores  abdominis  post  in- 
termissiones breves  urgent,  . ■ 
ultra  regionem  umbilicalem  i 
tendunt,  et  cardiacis,  admo- 
toque  extrinsecus  calore,  sub- 
levantur. 

Pulsus  non  praeter  solitum 
micant. 

Vultus,  dolore  urgente, 
rubescit. 

DE  PROGNOSI. 

In  hoc  morbo  prognosis  in  dubio  est,  et  ple- 
rumque infausta : omnium  enim  morborum, 
auctore  Gordon  si  a peste  decesseris,  maxime 
periculosus  est  Eebris  Puerperalis. 

Ad  sanitatem  perveniendi  spem  dant  abdo- 
minis dolor  remediis  adhibitis  facile  cedens,  ab- 
domen molle  et  naturale  manens,  vultus  placi- 
dus factus,  pulsus  minus  celeres  evadentes  cum 
vi  aucta,  prout  celeritate  imminuuntur,  sitis  mi- 
nus molesta,  alvus  probe,  ut  decet,  munere  fun- 
gens, et  caput  parum  inter  morbum  affectum. 

Contra  autem  quoties  abdominis  angor  non 
imminutus  perstat  aut  usque  augetur,  gravi 
dolore  ad  pelvem  relato,  quem  ante  partum 
femina  querebatur,  redeunte,  pulsus  frequen- 
tiores  et  debiliores  fiunt,  vomitus  cum  siti  in- 
gravescente urget,  Diarrhoea  adest,  inflamma- 
tio Erysipelatosa  * artuum  juncturarum,  per 


* Doctores  Gordon  et  Hey  minor  affirmant  inflammationem 
Erysipelatosam  semper  malis  hujusce  generis  epidemicis, 
quibus  ipsi  scriberent,  boni  ominis  indicium  esse.  Con- 
tra  autem  Dr  Labatt  unam  tantummodo  hoc  morbo  impli- 
tarum,  in  quibus  talis  inflammatio  incidisset,  ad  sanitatem 
pervenire  vidit. 

C 

totum  corpus  maculae  putridae  apparent,  jac- 
tatio est,  anxietas  major,  floccitatio,  et  sudo- 
res tenaces  accedunt,  plerumque  mors  in  pro- 
pinquo est. 


DE  MORBI  CURATIONE. 

In  curatione  exponenda,  medendi  rationum, 
auctoribus,  de  quibus  superius  dixi,  prodita- 
rum quae  quibus  sint  anteponendi  non  proposi- 
turus sum  : sat  erit  ea  curationis  genera  memi- 
nisse, quae  ipse  adhiberi  viderim,  successu  ex 
eventu  judicato.  Vidi  autem,  nisi  fallor,  fere 
omnia  remedia  usurpari  plerumque  auctoribus 
laudata,  et  pene  eo  usque  quo  quisque  praecepit. 

Missio  sanguinis  generalis  prodesse  videtur, 
morbo  cum  pulmonibus  male  affectis  juncto, 
aut  eodem  ex  frigore  suscepto  inter  parturien- 
dum excitato ; potissimum  est  salutaris,  quo- 
ties, dolore  abdominis  morbi  proprio  incepto, 
protinus  adhibetur,  necnon  in  genere  morbi 
sporadico  ; ceterum  ad  eandem  magis  caute 
confugiendum  est  in  genere  mali  epidemico, 
quale  in  Nosocomiis  conspicitur,  quoniam  hoc 
magis  proclive  est  ad  sc  vertendum  in  formam 


DE  FEBRE  PUERPERALI. 


19 


Typhoideam.  Sanguinis  detractio  specialis 
commodum  quoque  magnum  affert.  Quoties 
haec  convenire  putatur  Doctori  Labatt  placet  , 
lx  aut  lxxx  hirudines  eodem  tempore  esse  ad- 
movendas, quoniam  inde  quam  maxime  profi- 
ciatur utilior  est  profecto  detractio  sanguinis 
generalis,  pulmone  laborante,  aut  ventriculo 
adeo  irritabili  ut  neque  cibum  neque  potum 
assumtum  retinere  queat.  Quod  ad  sanguinis 
quantitatem  mittendam  unum  quemque  medicum 
ex  indiciis  morbi  urgentis  judicare  oportet,  nec 
opiniones  cujuscumque  temere  inire  quas  in 
errores  ducant,  nec  ad  deliquium  detrahere, 
nec  adeo  parce,  ut  nihil  boni,  quod  decet,  aegro- 
tanti afferatur,  remedio  praeterea  inde  in  in- 
famiam cedente.  Sed  officium  est  caute  indi- 
cia,  aegrae  vires  atque  morbi  hujus  maturam 
quantum  notam,  propensare,  ut  cum  aegro- 
tantis commodo  cumque  sui  remediique  fama 
eodem  utatur.  Quoties  pulsus,  remedio  hocce 
adhibito,  minus  frequentes,  pleniores,  et  vale- 
diores  evadunt,  dolore  abdominis  simul  levato, 
multo  piofi cietur,  si  (ut  fit  siquando  catarrhus 
eum  hoc  morbo  jungitur)  vultus  minus  ruber 
evadit,  tuto  licet  remedio  iterum  uti,  sive  gene- 

raili  sive  speciali,  prout  alterutrum  jam  bene 
cesserit. 

Purgantia  Medicamenta  cura,  qua  decet,  ad- 
hibita praestantissimos  effectus  edunt  in  pene 
omnibus  morbis,  quibus  mulieres  sunt  ob- 
noxiae : in  eorum  autem  nullo  melius  quam  in 
Febre  Puerperali  proficiunt ; quippe  quo  in  ma- 
lo  alvus  plerumque  pertinacissime  astricta  est.  ? 
Quum  autem  sexus  muliebris,  ut  omnibus  bene 
noscitur,  parum  attentionis  ad  alvi  statum  dare 
soleat,  quumque  id,  quod  alvus  contineat,  diu 
retentum  atque  coacervatum  ex  necessario  acre 
fiat,  verisimile  est  causam  morbi  excitantem 
non  secus  atque  prae  disponentem,  de  qua  jam  .. 
retuli,  provenire  inde  posse.  Plerumque  per- 
quam foetida  nigroque  colore  stercora  sunt  et 
recenter  edita  fermenti  spumosi  speciem  red-  j 
dunt : morbi  levamen  dejectiones  statim  afte-  j 
runt,  et  saepius  motae  plus  ad  medelam  con-  \ 
ferunt  quam  quicquid  aliud  eorum,  quae  penes  - r 
medicum  sunt.  Ad  alvum  autem  probe  de- 
jiciendam plures  medicamentorum  formula  i 
praeceptae,  e quibus  aliae  sunt  eligendae,  prout  j 
res  aliter  se  habeant.  At  profecto  haud  ita  i 
multum  interest,  quae  quibus  anteponas,  dum- 
modo intestina  probe  expurgata  et  materia  oi- 

fendente  morbidamque  actionem  excitante, 
vacuefacta  fuerint,  nullis  ut  videtur  vim  spe- 
cialem in  morbum  praestantibus.  Inter  multa 
tamen  hujusmodi  medicamenta  nullum  effica- 
cius est  quam  Spt.  Terebinthinae,  cui  ad  ae- 
qualem aut  etiam  ad  duplicem  modum  oleum 
ricini  adjectum  est.  Haec  enim  compositio 
tum  celeriter,  tum  leniter  effectum  praestat,  et 
flatum,  si  quis  adest,  commode  expellit : cale- 
facit quoque  et  urinam  movet.  Alvo  saepe  ad 
plenum  dejecta,  oportet  eandem  rite  usque 
movere,  tum  ne  quid  materiae  irritantis  relin- 
quatur, tum  ne,  actione  vehementi  orta,  malum 
tympanitici  generis,  ad  quod  intestina  proclivia 
videntur,  inde  afferatur,  ad  quam  rem  purgan- 
tia lenia  sunt  idonea  ; siquando  tympanitis  ac- 
cesserit, medicamenta,  secundum  formulam 
quae  sequitur,  multum  profecisse  videntur. 

R Assafaetidae  Ferulae, 

Submuriatis  Hydrargyri, 

Extracti  Coloquintidis, 

Camphorae  aa.  3i  M.  fiat  massa, 
in  pilulas  v granorum  dividenda  ; quarum  ij 
vel  iij  pro  dosi,  prout  opus  fuerint  sumendae 
sunt. 

Cum  magno  commodo  enemata  adhibentur 

et  ob  multa,  inter  alia,  quia  calore  suo  partes 
Recto  vicinas,  veluti  uterum  et  vesicam  haud 
parum  plerumque  irritata  probe  fovent  et  lo- 
chiorum  fluxum  atque  urinam  movent,  deinde 
e recto  intestino  submovent  quicquid  materiae 
laedentis  ibi  adsit,  tum  porro  sitim  restinguunt 
cutemque  emolliunt,  halitu  ejusdem  inde  expe- 
dito. Si  tenesmus  urget,  enematis  anodynis 
adhibitis,  cito  quiescit.  Hujusce  generis  ene- 
ma  efficitur  e jusculi  tenuis  aut  decocti  avena- 
cei lbj.  cui  tincturae  opii  adjecta  est,  viri- 
bus aegrae  forsitan  inde  quoque  sustentis  ; pro 
enemate  purganti,  quoties  medicus  cupit  rec- 
tum intestinum  emundare,  nihil  melius  conve- 
nire scio  quam  id,  quod  ex  Spt.  Terebinthinae 
5SS,  et  jusculi  tenuis  aut  decocti  avenacei  lbiss 
constat : imprimis  idem  utile  est  ad  tumorem 
abdominis  tympaniticum  submovendum. 

Ut  in  omni  febre,  ita  in  hac,  balneum  cali- 
dum magnopere  prodest ; cutem  relaxat,  irrita- 
tionem corporis  lenit,  atque  mutationes  admo- 
dum auget  salutares,  quas  sanguinis  detractio 
aut  purgantia  medicamenta  praestiterint.  Post 
hac  remedia  adhibita  quam  maxime  convenit, 
raro  ante,  praesertim  siquando  caput  se  male 
habet;  aegrotans  nunquam  inde  languida  red- 


i 


DE  FEBRE  PUERPERALI. 


23 


ditur,  potius  recreatur  et  reficitur ; abdominis 
enim  molestia  quae  restat  semper  ab  eodem  tol- 
litur, et  si  iterum  accedit,  iterato  balneo,  sub- 
levatur aut  ex  toto  submovetur. 

Emplastra  vesicatoria  aliquando  proficiunt, 
sed  ad  id  necesse  est  ut  satis  ampla  sint  ad  to- 
tum abdomen  tegendum,  at,  si  per  morbum 
licet,  evitanda  sunt,  quippe  quae  haec  incom- 
moda secum  afferant  quod  aegram  multum  irri- 
tant, et  quod  impediunt,  ne  medicus  certior  fiat 
quomodo  abdomen  se  habeat,  id  quod  maxime 
necessarium  cognitu  est,  quo  morbus  recte 
curetur. 


Ulterioribus  diebus  opiata  perquam  salutaria 
sunt,  eo  quod  id  agunt,  ut  quies  aegrotanti  post 
1 miseriam  concilietur;  ex  his  medicamentis, 
pulvis  ipecacuanhae  compositae  maxime  conve- 
nit, quoniam  hoc  medicamenti  genus  plerum- 
que sudorem  simul  elicit.  Utile  est  quoque 
opiata  cuidam  latici  adjecere  ut  pro  enematis 
usurpentur,  neque  mihi  dubium  est  quin  cum 
1 j^haiticis  juncta  quam  maxime  inter  ipsa  mor- 
1 initia  pioficerent ; ad  hanc  rem  tamen  opor- 
tet  Pronum  adhibeantur  veluti  ad  tinct. 
opu  gutt.  1.  vel  lx.  cum  olei  ricini  aut  mixturae 
Cre  )mthimc  Jam  dictae  ^iss.  Talia  remedia 


24 


TENTAMEN  MEDICEM,  Si C. 


magnopere  juvasse  reperi  in  colica  vehementi, 
aut  alvi  malis  gravibus  simul  cum  dejectioni- 
bus biliosis,  vel  aliquando  cum  obstipatione,  ex 
opii  potestate  sedanti  tempus  praebebatur  ut 
remedium  purgans  plene  effectum  suum  prae- 
staret, plerumque  aeger  vehementi  dolore  libe- 
ratus est,  et  sudor  copiosus,  purgatione  ces- 
sante, prohibuit  ne  dolor  iterum  accedat. 

Vino  et  Cardiacis  uti  non  fas  est,  nisi  quum, 
morbi  vi  quiescente,  aegra  tum  ex  effectibus 
morbi  tum  e via  medendi  adhibita  jam  multum 
debilitatur,  adeo  ut  iis  plane  opus  sit  ad  vires 
ei  reddendas.  At  caute  semper  concedi  de- 
bent, quoniam  omnibus  e morbo  convalescen- 
tibus haud  multo  major  justo  indulgentia  reci- 
divum malum  facere  potest. 

Spiritum  Terebinthinae  multi  pro  specifico 
remedio  in  hoc  malo  habuerunt,  eum  nunquam 
vidi  adhiberi  nisi  pro  purgante  aut  enemate,  at 
de  eodem  alios  rogavi  et  certior  tactus  sum  a 
viris  summae  probitatis,  quos  praejudicio  peni- 
tus carere  summopere  mihi  persuadetur,  se  hoc 
remedium  ad  plenum  adhibuisse  et,  quam  re- 
media quae  vulgo  praecipiantur,  nihil  magis 

profecisse. 


FINIS. 


